o
Oletko huomannut, että elämästä suuri osa on arkea?
Tänään opimme, miksi elämä on enemmän kuin erityistilanteita.
ILOA ARKEEN: MUUTA MIELESI JA ASENTEESI 2/2
Avaa Joos. 1.
Jumala on varannut monia asioita, mutta ne on hankittava omaksi.
On ponnisteltava kohti asioita, jotka Jeesus hankki kuolemallaan.
Otan omakseni sen, minkä Jeesus hankki kuolemallaan.
En odota, että joku toimii puolestani.
Teen sen, minkä täytyy tehdä. Saan sen, mitä Jeesus tarjoaa.
Jumala ei halua ihmisten makaavan velttona -
surkuttelemassa, voivottelemassa ja kadehtimassa muita.
Hän haluaa, että sanomme: "Makoilu saa riittää."
"Saatat käydä vastaani yhtä tietä," -
"mutta pakenet seitsemää tietä, koska Jumala on puolellani."
"Olen toiminnan ihminen. Teen sen, minkä täytyy."
On ymmärrettävä, että aina ei löydy kannustajia.
Täytyy toimia oikein, vaikka olisi tuttavapiirin ainoa oikeamielinen.
Jos se tarkoittaa yksinäisyyttä, sitten ollaan yksin.
Vaikeat ajat ovat kylvämisen aikaa.
Jos kylvät, saat aikanaan myös leikata.
Jos et kylvä hyvää siementä, et leikkaa hyvää satoa.
Jumala sanoi Joosualle: "Palvelijani Mooses on kuollut."
Kyllähän Joosua sen tiesi.
Jumala yrittää sanoa jotakin tärkeää.
Edellisessä luvussa, 5. Moos. 33:8:ssa sanotaan: -
"Israelilaiset itkivät Moosesta Mooabin arolla 30 päivää."
"Sitten päättyi Mooseksen muistoksi vietetty itku- ja suruaika."
Laki sääti suruajaksi 30 päivää.
Sitten piti jatkaa elämää.
En puhu nyt läheisen kuolemasta.
En sano, että menetyksestä on päästävä yli 30 päivässä.
Uskon, että Jumalan sanoma on tämä: -
Kun kohtaat pettymyksiä ja menetyksiä, -
on terveellistä surra aikansa.
Älä silti anna surun hengen hallita elämääsi.
On eri asia surra oikealla, Jumalan mielen mukaisella tavalla -
kuin antaa demonisen surun hengen hallita elämää.
Jumala siis sanoo Joosualle: "On aika luopua menneestä."
Jumalan voitelu ei ole menneisyyden yllä.
Hän ei ole suuri "Minä olin".
Hän ei ole suuri "Minä olin" tai suuri "Minä tulen olemaan".
Jeesus sanoi olevansa suuri "Minä olen".
"Olen tässä ja nyt. Tämä on päivä, jonka Herra on tehnyt."
"Jätä taaksesi mennyt. Älä murehdi tulevaa."
"Elä tämä päivä täysillä."
Minä olen toiminnan ihminen. Elän tämän päivän täysillä.
Minä nautin tästä päivästä.
En haikaile.
Kunpa minulla olisi hyvä elämä.
Kunpa minullakin olisi tuollainen palvelutehtävä.
Kunpa minulla olisi rahaa.
Kunpa minulla ei olisi liikakiloja.
Yritän keksiä, mitä sanoa seuraavaksi.
Unohdin hetkeksi.
Seison silmät kiinni kymmentuhatpäisen yleisön edessä.
Et tarvitse toivomusluuta. Tarvitset selkärangan.
Ei tarvita neliapilaa, onnennumeroa eikä jäniksenkäpälää.
Sisällämme asuu Kaikkivaltias Jumala.
Joos. 1:2: "Mooses on kuollut. Nouse siis!"
Jumala joutui sanomaan aika monelle ihmiselle: -
"Nouse ylös. Ravistele irti! On aika mennä eteenpäin!"
"Mene tämän Jordanin yli, sinä ja kaikki tämä kansa," -
"siihen maahan, jonka minä annan teille."
"Jokaisen paikan, johon te jalkanne astutte, minä annan teille," -
"niin kuin olen Moosekselle puhunut."
Tämä on hyvin yksinkertaista. Puhun tästä usein.
Puhumme uskonvaelluksesta.
Ef. 2:10:ssä sanotaan: -
"Me olemme luodut Kristuksessa hyviä töitä varten," -
"jotka Jumala on edeltäpäin valmistanut," -
"että me niissä vaeltaisimme."
Vaeltaminen ei ole loikkimista.
Vaeltaminen koostuu askeleista.
Jokainen askel on pieni päätös.
Askel, askel, askel...
Samaa vanhaa. Maanantai, tiistai, keskiviikko, -
torstai, perjantai, lauantai, sunnuntai...
Suutu, anna anteeksi, suutu, rauhoitu.
Säilytä rauha, älä kadehdi, älä arvostele.
Nouse ja mene töihin. Mene kirkkoon, vaikkei huvita.
Vietä aikaa Jumalan kanssa.
Yhä uudestaan samoja asioita.
Sitä on vaeltaminen Jumalan kanssa.
Raamatussa ei puhuta loikista, vaan vaeltamisesta.
Jumala sanoi Joosualle: "Olen jo luvannut teille maan."
Jeesus on kuollut, jotta saisit parasta.
Sinulle on hankittu vanhurskaus, rauha, ilo, vauraus ja suosio.
Jumala sanoi Joosualle: "Jokaisen paikan, johon te jalkanne astutte".
En voi vaeltaa puolestanne.
Voin julistaa, mutta en voi vaeltaa puolestanne. Kukaan ei voi.
Ei pastori, pappi eikä puoliso.
Sinun itsesi on luotava oma suhteesi Jumalan kanssa.
Et voi olla lähellä Jumalaa jonkun toisen kautta.
Jokaisen paikan, johon te jalkanne astutte, -
minä olen jo antanut teille.
Tätä tarkoittaa omaksi ottaminen.
Joskus täytyy potkia joitakin asioita pois tieltä.
Ulos!
Ei kai taas! Häivy!
Kiusankappale, käskin sinua jättämään minut rauhaan.
Paholainen, etkö ikinä luovuta.
Häivy!
Joskus olo tuntuu huteralta.
Jumala, kukaan ei auta minua.
No niin, pystyn siihen.
Kun saapuu toiselle puolelle, voi rohkaista muita: -
"Tule! Pystyt siihen, kun minäkin pystyin."
Älä luovuta. Jos minä olen pystynyt siihen, sinäkin pystyt!
Et voi olla yhtä sekaisin kuin minä 30 vuotta sitten!
Jos sinulla on ongelma, minulla on siitä opetusnauha.
Julistan oman kokemukseni nojalla.
Tiedän, että Jumalan Sana toimii.
Jos haluaa muuttua, täytyy toimia.
Toiseksi täytyy päättää olla päättäväinen.
Ei enää kahtaalle horjumista, ei soutamista ja huopaamista.
Ei enää uskon ja epäilyksen vuoristorataa.
Minä teen päätöksiä.
Rukoilen. Teen omat päätökseni.
En jatkuvasti kysele muilta, mitä pitäisi tehdä.
Jos tiedän, että päätökseni on oikea, -
en luovu siitä ihmisten puheiden takia.
En anna ihmisten mielipiteiden vaikuttaa.
Olen päättäväinen ihminen.
Teen hyviä päätöksiä.
Hyvää päätöstä ei pyörretä, heti kun kohtaa vastustusta.
Kun haluaa laihtua, aamulla laadittua ruokavaliota -
ei heitetä romukoppaan lounasaikaan, kun tulee nälkä.
On helppoa ryhtyä laihdutus- kuurille, kun vatsa on täynnä.
Jaak. 1:6
"Anokoon uskossa, ollenkaan epäilemättä."
"Joka epäilee, on kuin meren aalto, jota tuuli ajaa sinne tänne"
"Älköön sellainen ihminen luulko Herralta mitään saavansa," -
"kahtaalle horjuva ihminen," -
"epävakaa kaikessa mitä tekee."
Minusta on ihanaa olla päättäväisten ihmisten seurassa.
Se saa minutkin tuntemaan varmuutta siitä, -
että he osaavat asiansa.
On parempi tehdä päätöksiä, vaikka joskus tulisi virheitä, -
kuin ottaa aina varman päälle peläten virheitä.
Ensimmäinen asenne on tämä: "Olen toiminnan ihminen."
Toinen on tämä: "Olen päättäväinen."
Kolmas on tämä: "Minä en luovuta."
Minä en luovuta.
Minä vahvistun vaikeuksista.
Minä pysyn lujana.
1. Piet. 5:10:ssä mainitaan eräs mielenkiintoinen seikka.
Vähän aikaa kärsittyänne Jumala muuttaa ja lujittaa teidät.
Miksi pitää kärsiä? Kunpa sitä ei mainittaisi.
Jos emme ponnistele jonkin asian eteen, -
emme osaa arvostaa sitä.
Ette tiedä, miten arvokas tämä palvelutyö on minulle.
Yksin Jumala tietää.
Tuskin Davekaan tietää täysin, mitä tämä merkitsee minulle.
Vain Jumala tietää, mitä merkitsee nousta lavalle -
ja ymmärtää, että uneni ja näkyni ovat toteutuneet.
Elän todeksi Jumalan antamaa unelmaa.
Mikään tunne ei ole yhtä tyydyttävä kuin se, -
että tietää pärjänneensä.
Et luovuttanut etkä antanut periksi.
Sinä ja Jumala teitte yhteistyötä.
Sait työsi päätökseen.
Uskon ja toivon, että edessäni on vielä monta hyvää vuotta.
Jos kuolisin huomenna, voisin sanoa, että elämäni oli hyvä.
On mahtavaa, että voi sanoa olevansa keskellä Jumalan tahtoa.
Vaikka Jumalalla on suunnitelmia varallesi, -
paholainen ei jää toimettomaksi.
Tiedätkö, kuinka monta kertaa olen halunnut luovuttaa -
ja kuinka monta kertaa paholainen on sanonut minua hulluksi.
Se muistutti, että olen nainen.
Jumala muistutti, että Hän tiesi sen kutsuessaan minut.
Minä en luovuta.
Minun piti huutaa se paholaiselle: "Minä en luovuta!"
Jos joku voi muuttua, minäkin voin.
Jos joku voi menestyä, minäkin voin.
Jos joku voi nauttia rauhasta, minäkin voin.
Jos joku voi olla onnellinen, minäkin voin.
Minä en luovuta.
Huuda ääneen: "En ole luovuttaja."
Neljänneksi haluan tuoda esiin vastuullisen asenteen.
Ei ole järkeä haluta jotakin asiaa, ellei aio huolehtia siitä.
Monet amerikkalaiset ovat ylpeitä ja iloisia maastaan.
Meillä on vastuumme. Etuoikeuden mukana tulee aina velvollisuuksia.
Meillä on velvollisuus rukoilla, äänestää, -
nostaa esiin asioita, jotka eivät ole Jumalan mielen mukaisia, -
kertoa päättäjille, mitä mieltä olemme heidän päätöksistään.
Jos he haluavat äänemme, heidän pitää edustaa meitä, ei itseään.
Emme valitse lainsäätäjiä, jotta he voivat tehdä mitä tahtovat.
Heidän kuuluu edustaa meitä.
Jos omistat auton, pidä se siistinä äläkä jätä roskia lojumaan.
Älä kirjoita takapuskurin kurakerrokseen: Pese minut.
Mene pesemään se.
Mitä paremmin huolehdit siitä, sitä enemmän arvostat sitä.
Jumalaa harmittaa se, ettemme arvosta Hänen antamiaan asioita -
edes sen vertaa, että pitäisimme niistä huolta.
Jos sinulla on koti, pidä siitä huolta.
Huolehdi vaatteistasi ja kehostasi.
Maksa laskusi ajoissa. Jos et pysty siihen, älä hanki niitä.
Nyt sekaannun toisten asioihin.
Aina kun ostat jotakin, mitä et pysty maksamaan nyt, -
käytät huomisen vaurautta tänään ja huomenna olet puilla paljailla.
Parempi, etten puhu siitä enempää.
Älä elä tunteidesi mukaan.
Vastuullinen ihminen ei toimi mielensä oikkujen mukaisesti.
Saavu tapaamisiin ajoissa. Tee se, mitä olet luvannut tehdä.
Pidä lupauksesi ja sanasi. Toimi vastuuntuntoisesti.
Ota vastuu elämäntilanteestasi.
Hetkinen, tämä ei ole minun vikani.
Vaikka vika ei ole sinun vaan kokonaan jonkun toisen, -
mikä on melko harvinaista, -
sinun täytyy silti kantaa vastuu.
Jos et muuta mieltäsi ja asennettasi, -
et saa tilannetta korjattua, olipa syypää kuka tahansa.
Jos haluat heittää aikaa hukkaan, siinä on hyvä kohde.
Älä kanna vastuuta. Syytä aina muita ongelmistasi.
Se ei ole minun vikani.
Työnantajana minua kyllästyttää kuulla siitä.
Brian sanoo: "Niin minuakin."
Päällikkö nauttii isoa palkkaa osaston johtamisesta.
Hän selittelee: "En tehnyt sitä. Se oli tuo toinen."
Sanon: "Hetkinen."
"Maksan sinulle siitä, että vastaat heistä."
"Jos he tekivät sen, sinun pitäisi tietää se."
Minua ei haittaa, jos joku puolustautuu.
Kunnioitan sitä, jos joku sanoo: "Se oli minun vastuullani."
"Hoidan asian ja katson, ettei se toistu."
Täytyy olla vastuullinen.
Minulla on vahvuuteni ja heikkouteni.
Eräs vahvuuteni on vastuullisuus.
Istuimme takahuoneessa keskustellen ja lounastaen.
Olisi ollut kiva istua ja syödä suklaakuorrutettuja suolatikkuja.
Minäkin pidän siitä.
Lähdin kuitenkin valmistautumaan iltapäivää varten.
En nouse lavalle tekemättä osuuttani.
Voisin saarnata 30 vuoden kokemuksella lonkaltakin, -
mutta en tee sitä, koska te ansaitsette parempaa.
Te olette nähneet vaivaa ja tulleet paikalle.
Vähintä, mitä voin tehdä, on tulla eteen valmistautuneena.
Tee oma osuutesi ja kanna vastuusi.
Älä kehuskele sillä, mitä teet. Tee se Jumalalle.
Silloin nouset yhä korkeammalle.
Kerrataan vielä pääasiat.
Olen toiminnan ihminen.
Olen päättäväinen.
En luovuta.
Toimin vastuullisesti.
Kun toimit vastuullisesti, -
kenenkään ei tarvitse valvoa tekemisiäsi.
Tein työtä erään henkilön kanssa kahden vuoden ajan.
Hän oli mukana neljä vuotta, kaksi vuotta hyvin tiiviisti.
Halusin, että hän eheytyy. Tein töitä hänen kanssaan.
Tuli aika, jolloin koin hyväksi antaa hänelle hieman itsenäisyyttä.
Ei aikaakaan, kun hän oli taas saanut aikaan sotkua.
Kun valvoin vierestä, että hän toimii oikein, -
kaikki meni hyvin.
Kun hän oli omillaan, hän luisui taaksepäin.
Jotkut tekevät oikein vain, jos heidät pakotetaan.
Jotkut tekevät oikein vain, jos olosuhteet pakottavat.
Meidän täytyy tehdä oikein, koska se on oikein.
Teemme oikein, koska haluamme tuoda kunnian Jumalalle.
Vapaaehtoisesti
Tulet vielä kiittämään Jumalaa vaikeuksistakin, vaikket sitä usko.
Juuri noina aikoina jumalasuhteesi kasvoi.
Suhteesi Jumalaan läheni ja syveni.
Luonteenpiirteemme voivat kehittyä Jumalan mielen mukaisiksi, -
kun vaikeina aikoina säilytämme uskon Jumalaan.
Tänään tarjoamme opetussarjaa, jossa puhutaan tästä aiheesta.
Vaikeuksien voittaminen on vaikeaa, jos emme itse usko selviytymiseen.
Opetussarjan tilaajille lähetämme lahjana -
muutokseen rohkaisevan DVD-opetuksen.
Opetukset auttavat jokapäiväisessä uskonelämässä.
Tilaamalla autat myös viemään evankeliumia eteenpäin.
Kiitos, että katsoit. Seuraavaksi tilaustiedot.
Päätä antaa Jumalan toimia elämässäsi tahtonsa mukaisesti.
Oletko väsynyt ainaiseen samaan?
Olen urautunut.
Olen kyllästynyt käymään läpi samaa asiaa.
Tarvitsen muutosta.
Kierrän samaa tyhmää vuorta.
Kaikki jankuttavat muutoksesta.
Olen valmis muutokseen.
Minä pystyn siihen!
You've Got What It Takes (Pystyt siihen) -
on Joyce Meyerin uusi ja rohkaiseva opetussarja.
Mitä odotat? - Olen valmis.
Hanki se!
Tämä DVD sopii kaikille.
Minä pystyn siihen!
Tämä on tarpeen.
Tilaa englanninkielinen DVD-levy. Tilaustiedot näkyvät ruudulla.
Lähetämme mukana lahjaksi Are You Ready For a Change -DVD-levyn.
Tilaa tuotteet jo tänään.
Vuoden 2008 naistenkonferenssi järjestettiin St. Louisissa.
Konferenssin pääteema oli Jumalan rakkauden kokeminen.
Puhujavieraana oli Creflo Dollar.
Pysy erossa niistä, jotka rajoittavat ajatteluasi.
Kirjoittaja ja opettaja Lisa Bevere
Kun kohtaat pelkosi, sinusta tulee peloton.
Ylistystä johtivat gospel-legenda Yolanda Adams -
sekä palkittu ylistyksenjohtaja Darlene Zschech -
yhdessä australialaisen Hillsong-yhtyeen kanssa.
Haluan teidän uskovan, että pystytte tekemään sen, mitä täytyy.
Seuraa ilmoittelua seuraavasta konferenssista kotisivuiltamme.
Etsi Jumalaa herkeämättä.
Miten rukouselämäsi voi? - Menee tosi hyvin!
Rakastan Jumalaa. Herään aamuisin...
Et ole jumissa, vaan matkalla ulos.
Kerta toisensa jälkeen...
Sanoin: "Herra, en pysty."
LATAA PODCAST-OHJELMIA KOTISIVUILTAMME.
Katsojaäänestyksen tulokset ovat selvinneet.
Luvassa on suosituimpien jaksojen toiveuusintoja.
Seuraa tulevaa ohjelmistoa.
Tulossa Iloa arkeen -ohjelmassa: -
Jeesuksen veri puhdistaa kaikesta synnistä.
Täytyt Pyhällä Hengellä ja elät mahtavaa elämää Kristuksessa.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua tuotteisiimme, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Marianne Tenetz